appell lill-istati membri biex jiftiehmu b'mod urġenti fuq pożizzjoni ta' negozjar dwar il-baġit fit-tul tal-UE Il-Parlament ilu lest biex jinnegozja minn Novembru 2018 Il-MPE jeħtieġu pjan ta' kontinġenza biex jitnaqqsu l-konsegwenzi negattivi fuq iċ-ċittadini u n-negozji, peress illi d-dewmien ser jirriżulta fi problemi ta' finanzjament mill-2021 F'riżoluzzjoni adottata l-Ħamis, il-MPE jwissu dwar "riskju ċar" li l-pjan ta' investiment tal-UE 2021-2027 mhux ser jiġi konkluż fil-ħin mal-Kunsill. Fit-test, adottat b'426 vot favur, 163 kontra u 67 astensjoni, il-MPE jikkonfirmaw il- pożizzjoni tal-Parlament preċedenti dwar il-Qafas Finanzjarju Pluriennali (QFP) li jmiss , kif adottata f'Novembru 2018; jaġġustaw il-pożizzjoni tal-Parlament biex isaħħu l-finanzjament tal-protezzjoni tal-klima, filwaqt li jisħqu li "hemm ħtieġa urġenti għal qabża kwantika fl-isforzi politiċi u finanzjarji" biex jintlaħqu l-objettivi tal-ftehim ta' Pariġi; jitolbu lill-Kummissjoni biex tiċċara kif il- wiegħdiet politiċi li għamlet f'Lulju l-President elett tal-Kummissjoni Ursula von der Leyen ser jaffettwaw finanzjarjament il-baġit fit-tul tal-UE li jmiss; iħeġġu lill-Kummissjoni biex tippreżenta pjan ta' kontinġenza, peress illi jaraw "riskju ċar" li n-negozjati kumplessi li ser iseħħu bejn il-Parlament u l-Kunsill mhux ser jintemmu b'suċċess sal-aħħar tal-2020. D ewmien jista' jirriżulta f'komplikazzjonijiet għall-finanzjament tal-programmi tal-UE fl-2021 , b'effett negattiv fuq iċ-ċittadini u n-negozji. Il-Kunsill għad irid jadotta deċiżjoni politika dwar il-kwistjoni. Il-Kummissjoni ppreżentat il-proposti leġiżlattivi għall-QFP li jmiss fir-Rebbiegħa tal-2018 . Il-Parlament adotta l-pożizzjoni tiegħu f'Novembru 2018 u b'hekk ilu lest biex jinnegozja mal-Kunsill u jasal għal ftehim għal kważi sena. Madwar 93% mill-baġit tal-UE jiffinanzjaw attivitajiet li jseħħu fl-istati membri u 'lil hinn. Il-baġit jiffinanzja liċ-ċittadini, ir-reġjuni, il-bliet, il-bdiewa, ir-riċerkaturi, l-istudenti, l-NGOs u n-negozji. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni Tappi fil-proċedura Kumitat għall-Baġits Reġistrazzjoni tad-dibattitu (10.10.2017) Artiklu: Il-MPE jeħtieġu li l-Kunsill jibda t-taħdidiet dwar il-baġit fit-tul tal-UE Kronoloġija tal-QFP il-ġdid 2021-2027 Factsheet: il-Qafas Finanzjarju Pluriennali Materjal awdjoviżiv b'xejn Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF